Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 1. számú melléklet a 89/2005. (V. 5.) Korm. rendelethez
Paragraph Index: 134

d) a rendszerelemek és rendszerek üzembe helyezését elõkészítõ tisztítási és mosatási munkáknak, valamint nukleáris anyagot tartalmazó fûtõelemek nélkül végrehajtható inaktív funkciópróbáknak az elvégzésére jogosít fel. 2.009. A létesítési engedély az üzembe helyezési engedély jogerõre emelkedéséig, de legfeljebb a kiadásától számított 10 évig érvényes. Az engedély érvényessége kérelemre – amennyiben a jogszabályi elõírások nem változtak – további 5 évre egyszer meghosszabbítható, ha a létesítést megkezdték és reális esély van arra, hogy a meghosszabbított érvényességi idõ alatt a blokk vagy blokkok üzembe helyezésre alkalmas állapotba hozhatók. 2.010. A létesítési engedély érvényét veszti, ha a létesítési munkákat nem kezdték meg az engedélyben meghatározott idõtartamon belül, továbbá ha az engedélyben elõírt feltételek nem teljesültek. 2.011. Az engedély lejártát vagy érvénytelenné válását követõen új, a hatályos jogszabályok szerinti eljárásban kell kezdeményezni az új engedély megszerzését. 2.2.2. Az engedélykérelem tartalmi követelményei 2.012. Az engedélykérelemhez az Elõzetes Biztonsági Jelentést kell mellékelni, amelyben igazolni kell, hogy a Nukleáris Biztonsági Szabályzatokban és az egyéb hatályos jogszabályokban, elõírt követelmények teljesülnek, vagy a késõbbiekben teljesíthetõk, a tervezés során alkalmazott biztonsági alapelvek és kritériumok teljesülése esetén a létesíteni szándékozott blokk vagy blokkok biztonságosan üzemeltethetõk lesznek. Az Elõzetes Biztonsági Jelentés tartalmi felépítését és tartalmi követelményeit jelen Szabályzat 1. számú függeléke tartalmazza. 2.013. Az engedélykérelemhez az elõzõeken túl mellékelni kell:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes